**ZAPISNIK**

**9. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

sreda, 29. 5. 2024

Prisotni člani

in aktivni

udeleženci: Danijel Levičar, Božidar Krajnc, dr. Dejan Paravan, dr. Bruno Glaser, dr. Tomaž Nemec, Igor Sirc, Ana Vidmar, mag. Miran Gajšek, Ervina Jarc, mag. Hinko Šolinc, dr. Janez Gale.

Odsotni: Gorazd Pfeifer, mag. Marko Štucin, Dejan Vladić, mag. Andrej Rajh, dr. Jure Gašparič, mag. Miranda Groff Ferjančič, mag. Matej Skočir, Matevž Frangež, dr. Matjaž Krajnc, dr. Jurij Klančnik, mag. Aleksander Mervar, Drago Bregar, Luka Mesec, Igor Feketija.

Ostali prisotni: Marko Vrevc, Simona Pirnat Skeledžija, Polona Faletič.

Deveto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 10.00 uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 8. seje delovne skupine JEK2.
2. Status projekta JEK2, poročevalec: GEN energija.
3. Seznanitev s sklepom Sveta regije Posavje in sklepom Občinskega sveta Mestne občine Krško.
4. Identifikacija tem za referendumsko vprašanje.
5. Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.
6. Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.
7. Seznanitev s pobudami mladih.
8. Razno.
9. **Potrditev dnevnega reda in zapisnika 8. seje delovne skupine JEK2.**

**SKLEP št. 9.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 8. seje delovne skupine JEK2.

1. **Status projekta JEK2, poročevalec: GEN energija.**

GEN energija je predstavila status projekta JEK2. GEN je člane in aktivne udeležence seznanil, da je dne 20. 5. 204 poslal osnutek pobude za DPN na MOPE, sočasno pa v vednost tudi na MNVP. Poleg tega je GEN predstavil svojo interno oceno ekonomike projekta JEK2 širši javnosti. Iz GEN so poudarili, da sledi še mednarodna recenzija vhodnih podatkov ekonomske analize projekta JEK2.

V razpravo glede predloga pobude za DPN so se vključili MOPE, GEN, MNVP in vodja delovne skupine.

**SKLEP št. 9.2/1:** Člani in aktivni udeleženci so se seznanili s statusom projekta JEK2.

1. **Seznanitev s sklepom Sveta regije Posavje in sklepom Občinskega sveta Mestne občine Krško.**

Člani in aktivni udeleženci so v seznanitev in pregled prejeli sklep Sveta regije Posavje in sklep Občinskega sveta Mestne občine Krško. Iz GEN so poročali, da so se udeležili seje Občinskega sveta Mestne občine Krško.

V razpravi so se člani in aktivni udeleženci uskladili glede priprave odgovora.

**SKLEP št. 9.3/1:** Člani in aktivni udeleženci so se seznanili s sklepom Sveta regije Posavje in sklepom Občinskega sveta Mestne občine Krško.

**SKLEP št. 9.3/2:** Oblikuje se skupina, ki bo najkasneje do naslednje seje pripravila odgovor na sklep Občinskega sveta Mestne občine Krško. Skupino sestavljajo Polona Faletič, sekretarka v KPV; Ana Vidmar, vodja Sektorja za državno prostorsko načrtovanje na MNVP, Silvo Škornik, vodja sektorja za oskrbo z energijo na MOPE in Srečko Đurov, državni sekretar na MKRR.

**SKLEP št. 9.3/3:** Člani in aktivni udeleženci se strinjajo, da se do sprejema DPN na sejo Delovne skupina Vlade Republike Slovenije za koordinacijo pripravljalnih aktivnosti na projektu JEK2 vabi župana Mestne občine Krško in predsednika Sveta regije Posavje.

1. **Identifikacija tem za referendumsko vprašanje.**

**SKLEP št. 9.4/1:** Člani in aktivni udeleženci so nadaljevali s preliminarno identifikacijo tem za referendumsko vprašanje.

**SKLEP št. 9.4/2:** MOPE specificira dokumente za odločanje ter jih predstavi na naslednji seji delovne skupine.

Predstavnik MOPE se je glasovanja o tem sklepu vzdržal, z obrazložitvijo, da ne more nalagati nalog svojemu ministrstvu.

1. **Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.**

Vodja ODS, dr. Janez Gale je seznanil člane in aktivne udeležence z vsebinami, ki so bile obravnavane na zadnji seji ODS.

Odprla se je razprava na temo oddaje osnutka pobude za DPN.

**SKLEP št. 9.5/1:** Člani in aktivni udeleženci so se seznanili z delom ožje delovne skupine za spremljanje priprave pobude za državni prostorski načrt JEK2.

1. **Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.**

Vodja ODS, mag. Hinko Šolinc je seznanil člane in aktivne udeležence z vsebinami, ki so bile obravnavane na zadnji seji ODS.

**SKLEP št. 9.6/1:** Člani in aktivni udeleženci so se seznanili z delom ožje delovne skupine za pripravo posebnega zakona za JEK2.

**SKLEP št. 9.6/2:** Vodja ODS bo na naslednji seji Delovne skupina Vlade Republike Slovenije za koordinacijo pripravljalnih aktivnosti na projektu JEK2 predstavil dosedanje delo ožje delovne skupine in seznam tem za posebni zakon.

1. **Seznanitev s pobudami mladih.**

Člani in aktivni udeleženci so v seznanitev in pregled prejeli pobudo Mladih za podnebno pravičnost in pobudo predstavnikov študentskih svetov Fakultete za gradbeništvo in geodezijo, Fakultete za strojništvo in Fakultete za elektrotehniko. Povedal je, da so bili na podlagi pobud predstavniki Mladih za podnebno pravičnost, kot tudi predstavniki študentskih svetov povabljeni v Kabinet predsednika vlade. Mladi za podnebno pravičnost so sestanek tik pred pričetkom odpovedali, medtem ko so se predstavniki študentskih svetov udeležili sestanka z državnim sekretarjem za nacionalni jedrski program v KPV.

**SKLEP št. 9.7/1:** Člani in aktivni udeleženci so se seznanili s pobudami mladih.

1. **Razno.**

Seja se je zaključila ob 12:15 uri.

Zapisala: Polona Faletič

 Danijel Levičar

 vodja delovne skupine